Аҟәатәи ашкол №2 ахыбра ргылан 1870 шықәса рзы. Аԥхьанатә аҳәса рпрогимназиа ҳәа акәын ишыҟаз, хылаԥшра алҭон аҳкәажәԥҳәыс Мариа Федор-иԥҳа.
1904 шықәса рзы аҩбатәи аихагыла хагалан. 1909 шықәса рзы аа-класски иҟаз агимназиа ҳәа ахьӡырҵеит, аимператор Александр III иԥҳа, аҳкәажәҭыԥҳа Ксениа Александр-иԥҳа хылаԥшра азылуан.
Аҩбатәи ашкол аҵаҩцәа егьырҭ ашколқәа рахь еихыршоит
ХХ ашәышықәса 20-тәи ашықәсқәа рзы Аҟәатәи аҩбатәи абжьаратә школ ҳәа еиҭаркит.
1942 шықәса рзы Александр Сергеи-иԥа Пушкин ихьӡ зху аурыс школ ахьыӡҵахеит. Асовет аамҭақәа раан ашкол азеиԥшҵаратә усҳәарҭаны иҟалеит.
1992-1993 шықәсқәа рызтәи аԥсуа-ақырҭуа еибашьраан ахыбра блит.
2008 шықәса рзы ашкол № 2 Урыстәылатәи Афедерациа афинанстә цхыраарала еиҭашьақәыргылан.
Аҩбатәи ашкол амца ырцәоуп аха аихагылеиҩкаагақәа ҭыԥқәак рҿы еилаҳар алшоит ҳәа иҳәеит Аԥсны АҶА аминистр ихаҭыԥуаҩ Тигран Делибалтиан.
Аҩбатәи аҟәатәи ашкол амца акит аԥшьаша, лаҵара 2 рзы.
Аԥсны Аҵареи аҭҵаарадырреи рминистр Адгәыр Какоба.
Аԥсны АҶА аҷаԥшьаратә хәҭахьы аҭел иасны адырра ҟаҵан аԥшьаша, ашьыжь асааҭ 6:40 рзы.
Ашкол ахыбра амца акит.
Пушкин ихьӡ зху аҟәатәи аҩбатәи абжьаратә школ анапхгаҩы Ирина Повирскир.
Ашкол ааигәа-сигәа инхо ауааи, ашколхәыҷқәа рҭаацәеи.
Аҟәатәи абжьаратә школ №2 аҵаҩцәа аамҭала аҵара рҵалоит латәарадатәи аҟәатәи ашколи ахатә школ "Альфеи" рҟны.
Аҭыԥ ахь инеиит Аԥсны ахада Рауль Ҳаџьымбеи Аҵареи аҭҵаарадырреи рминистр Адгәыр Какобеи.
1500 метр ԥшьыркца амца акны иҟан ҳәа иҳәоит Делибалтиан.
Аҭыԥ аҿы аус руеит шәҩык инарзынаԥшуа амцарцәаҩцәеи жәаба инареиҳаны атехникеи.
Амцарцәаҩцәа ражәақәа рыла аиха иалху аиҩкаагақәа ашыра ӷәӷәа иахҟьаны иҭаҳар алшоит.
Ашкол амаҭәахәқәеи, арҵаҩцәеи аҵаҩцәеи рдокументқәа еиқәырхан.
Асааҭ 9:30 рзы АҶА аусзуҩцәа ирҳәеит "ашкол ахыбра амцарцәара аларшахеит" ҳәа.